অ্যাসিড আক্রমণের ঘটনা! বিচারে বিলম্ব নিয়ে ক্ষোভ সুপ্রিম কোর্টের

ওয়েব ডেস্ক : গোটা দেশে গত কয়েক বছরে ঘটে গিয়ে বেশ কিছু অ্যাসিড আক্রমণের (Acid Attack) ঘটনা। কিন্তু সেই সব ঘটনার বিচার প্রক্রিয়ায় দীর্ঘ বিলম্ব নিয়ে ক্ষোভ প্রকাশ করল সুপ্রিম কোর্ট (Supreme Court)। ২০০৯ সালে এক অ্যাসিড আক্রমণের ঘটনায় কেটে গিয়েছে ১৬টি বছর। কিন্তু সেই মামলায় এখনও পর্যন্ত বিচারপ্রক্রিয়া শেষ হয়নি। তা নিয়ে ক্ষোভ প্রকাশ করেছেন সুপ্রিম কোর্টের প্রধান বিচারপতি সূর্য কান্ত (Surya Kant) ও বিচারপতি জয়মাল্য বাগচির (Joymalya Bagchi) বেঞ্চ।

শীর্ষ আদালতের তরফে নির্দেশ দিয়ে জানানো হয়, সমস্ত হাইকোর্টের রেজিস্ট্রার জেনারেলদের অ্যাসিড আক্রমণ মামলার তথ্য জমা জমা দিতে হবে।” প্রধান বিচারপতি এদিন বলেন, “জনস্বার্থ মামলায় একটি আবেদন দাখিল করুন। আমরা প্রতিদিন বিচার প্রক্রিয়া চলার নির্দেশ দেব।”

আরও খবর : বকেয়া মেটাতে হবে! কেন্দ্রের বিরুদ্ধে পার্লামেন্টে প্রতিবাদ তৃণমূলের

আবেদনকারীর দাবি করেছেন, “২০০৯ সালে তার উপর আক্রমণ করা হয়েছিল, তবুও বিচার এখনও শেষ হয়নি। ২০১৩ সাল পর্যন্ত মামলায় কিছুই ঘটেনি। দিল্লির (Delhi) রোহিণীতে যে বিচার চলছে, তা এখন চূড়ান্ত শুনানির পর্যায়ে রয়েছে।” এর পরেই বিচারপতিদের তরফে ১৬ বছরেরও বেশি সময় ধরে এই দীর্ঘ বিলম্বে বিস্ময় প্রকাশ করা হয়।

এর পরেই প্রধান বিচারপতি সূর্য কান্ত বলেন, “অপরাধটি ২০০৯ সালের এবং বিচার শেষ হয়নি! যদি জাতীয় রাজধানী এই চ্যালেঞ্জগুলির প্রতি সাড়া দিতে না পারে, তাহলে কে এর মোকাবিলা করবে? এটি ব্যবস্থার জন্য লজ্জাজনক!”

এদিন আবেদনকারীর তরফে আরও জানানো হয়, ডঃ পারমিন্দর কৌর নামে একজন বিচারক মামলাটি পুনরায় শুরু না করা পর্যন্ত তিনি ব্যবস্থার উপর সমস্ত আশা হারিয়ে ফেলেছিলেন। তিনি নিজের মামলা লড়াইয়ের পাশাপাশি অন্যান্য অ্যাসিড আক্রমণের শিকারদের সাহায্যের জন্যও কাজ করছেন বলে জানিয়েছেন।

দেখুন অন্য খবর :

The post অ্যাসিড আক্রমণের ঘটনা! বিচারে বিলম্ব নিয়ে ক্ষোভ সুপ্রিম কোর্টের first appeared on KolkataTV.